PATVIRTINTA

 Vilniaus Jono Basanavičiaus gimnazijos

direktorės 2019 m. kovo 26 d. įsakymu

Nr. V-141

 **MOKINIŲ TIRIAMŲJŲ IR KŪRYBINIŲ DARBŲ KONFERENCIJOS**

 **„RAŠYTI – TAI DUOTI KĄ NORS NAUJA DVASIŠKA“ (VAIŽGANTAS)**

 **NUOSTATAI**

 **I. BENDROSIOS NUOSTATOS**

1. Mokinių tiriamųjų ir kūrybinių darbų konferencija „Rašyti – tai duoti ką nors nauja dvasiška“ (Vaižgantas) yra respublikinis renginys, skirtas rašytojo Juozo Tumo-Vaižganto metams. Šie nuostatai reglamentuoja konferencijos tikslą, uždavinius, rengėjus, dalyvius, organizavimo ir vykdymo tvarką.

 **II. KONFERENCIJOS TIKSLAS IR UŽDAVINIAI**

2. Skatinti mokinių domėjimąsi rašytojo Juozo Tumo-Vaižganto gyvenimu ir kūryba.

3. Ugdyti poreikį ir gebėjimus tyrinėti, ieškoti įdomių, svarbių sau ir kitiems dalykų, dalintis patirtimi, atradimais.

4. Mokyti pasirinkti aktualią temą, tyrinėjimo objektus, rinkti duomenis, juos lyginti, apibendrinti.

5. Tobulinti pranešimo rengimo, pristatymo ir reflektavimo įgūdžius.

**III. KONFERENCIJOS DARBŲ POBŪDIS**

6. Individualūs ir grupių pranešimai (žodinis, stendinis, vaizdo ir kita).

7. Pranešimų trukmė – iki 15 min.

 **IV. KONFERENCIJOS DALYVIAI**

 8. Visų bendrojo ugdymo mokyklų 9-12 (I-IV gimn.) klasių mokiniai.

**V. KONFERENCIJOS ORGANIZATORIAI**

9. Vilniaus Jono Basanavičiaus gimnazija (S. Konarskio g. 34, Vilnius, tel.: (8-5) 233 0452; (370) 68484141, el. p. rastine@basanaviciaus.vilnius.lm.lt).

9.1. Koordinatorės: Rasa Dikevičienė, direktorės pavaduotoja ugdymui, Lina Matusevičiūtė, lietuvių kalbos mokytoja metodininkė, ir Daiva Stukienė, lietuvių kalbos mokytoja ekspertė.

9.2. Organizacinis komitetas: Remigija Kalendienė, lietuvių kalbos mokytoja metodininkė, Vida Liužinienė, lietuvių kalbos mokytoja metodininkė, Ona Viršilienė, lietuvių kalbos mokytoja metodininkė, Rima Kirkilienė, raštinės vedėja.

 **VI. KONFERENCIJOS ORGANIZAVIMAS**

10. Konferencija vyks 2019 m. gegužės 15 d. 11.00 val. Vilniaus Jono Basanavičiaus gimnazijos aktų salėje. Registracija nuo 10.00 val.

11. Dalyviai registruojasi iki 2019 m. gegužės 1 d. el. paštu: rastine@basanaviciaus.vilnius.lm.lt, nurodant laiško pavadinimą ,,Konferencija Vaižgantui“ (registracijos forma pridedama).

12. Iškilus klausimams, teirautis el. paštu: lina.matuseviciute@jbgvilnius.lt, daiva.stukiene@gmail.com arba tel.: 8 61415576, 862018308.

 **VII. BAIGIAMOSIOS NUOSTATOS**

13. Vykdytojai pasilieka teisę koreguoti ir papildyti konferencijos nuostatus.

14. Konferencijos dalyviams ir konsultavusiems mokytojams išduodami padėkos raštai.

 **Priedas**

**MOKINIŲ TIRIAMŲJŲ IR KŪRYBINIŲ DARBŲ KONFERENCIJA**

**„RAŠYTI – TAI DUOTI KĄ NORS NAUJA DVASIŠKA“ (VAIŽGANTAS)**

REGISTRACIJOS FORMA

|  |  |
| --- | --- |
| **Mokyklos, kuriai atstovaujama, pavadinimas, adresas, telefonas, el. paštas** |  |
| **Pranešimo (darbo) tema ir forma** |  |
| **Pranešimą rengęs (-ę) mokinys (-iai): vardas, pavardė, klasė.** |  |
| **Konsultavęs (-ę) mokytojas (-ai): vardas, pavardė, kvalifikacinė kategorija, telefonas, el. paštas** |  |